**Årsrapport for HMS arbeid 2020 i NORSØK**

Tiltaksplan for Helse, Miljø og Sikkerhet er revidert og gjennomført.

HMS-gruppen har holdt tre møter og jobbet systematisk med arbeidsmiljø.

Det ble holdt kurs om arbeid i høyden for fire ansatte som dette kan bli aktuelt for.

En medarbeider har gjennomført sikkerhetskurs med henblikk på arbeid med gasser.

Verneombud og vara for verneombud har gjennomført grunnkurs om arbeidsmiljø.

Det er løpende jobbet med risikoanalyse for eksisterende og nye prosjekter. For 2020 ble det i tillegg utarbeidet beredskapsplaner i tilfelle prosjektledere skulle bli ramt av koronavirus.

På våren var en periode med mye hjemmekontor og det var to personalmøter per uke over Teams. Det var regelmessig kontakt og oppfølging rundt alle ansatte.

Det er gjennomført vernerunde i samarbeide med NIBIO og bedriftshelsetjeneste til dem.

Dessuten er det løpende jobbet med ergonomisk riktige arbeidsplasser slik at enkelte har fått heve-/senkebord.

Det har vært faste trivselstiltak med lunsj- og kakeordning, trimtilbud og ukentlig nyhetsbrev. Dessuten var det velferdstur i januar i forlengelse av Øko2020-konferanse og høstfest med takk til medarbeider som gikk av på pensjon.

Det har ikke vært noen avvik i rutiner eller drift å melde fra om til NAV eller Arbeidstilsyn.

Det er gjennomført brannøvelse i samarbeid med NIBIO.

**Godkjent på HMS-utvalgets møte 4. desember 2020**